ᱠᱚᱞᱨᱟᱡᱽ ᱢᱤᱥᱨᱟ

ᱠᱚᱞᱨᱟᱡᱽ ᱢᱤᱥᱨᱟ (ᱡᱟᱱᱟᱢ: ᱑ ᱡᱩᱞᱟᱭ ᱑᱙᱔᱑) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱠᱟᱱᱟᱭ, ᱱᱚᱣᱟ ᱨᱟᱡᱚᱥᱛᱷᱟᱱ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱠᱟᱹᱢᱤᱭᱟ ᱾ ᱱᱩᱭ ᱫᱚ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱤᱱᱤᱡ ᱟᱭᱟᱨ ᱯᱚᱱᱚᱛ ᱜᱚᱢᱠᱮ ᱟᱨ ᱢᱟᱨᱟᱝ ᱢᱚᱱᱛᱨᱤ ᱱᱚᱨᱮᱱᱫᱨᱚ ᱢᱚᱫᱤ ᱟᱜ ᱵᱷᱟᱡᱽᱯᱟ  ᱟᱭᱩᱨᱤᱡ ᱮᱱᱰᱤᱮ ᱥᱚᱨᱠᱟᱨ ᱨᱮ ᱢᱤᱠᱨᱚ, ᱦᱩᱰᱤᱧ ᱟᱨ ᱛᱟᱱᱟᱞᱟ ᱮᱱᱯᱨᱟᱭᱤᱡᱽ ᱨᱤᱱᱤᱡ ᱠᱮᱵᱤᱱᱮᱴ ᱢᱚᱱᱛᱨᱤ ᱠᱟᱱᱟ ᱾ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ (ᱵᱷᱟᱡᱽᱯᱟ) ᱥᱟᱞᱟᱜ ᱥᱟᱹᱜᱟᱹᱭ ᱢᱮᱱᱟᱜ ᱤᱫᱤ ᱛᱮ, ᱱᱩᱭ ᱫᱚ ᱒᱐᱑᱔ ᱥᱟᱞ ᱠᱷᱚᱱ ᱒᱐᱑᱙ ᱥᱟᱞ ᱫᱷᱟᱹᱵᱤᱡ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱫᱮᱣᱨᱤᱭᱟ ᱵᱟᱪᱷᱚᱱᱚᱜ ᱴᱚᱴᱷᱟ ᱠᱷᱚᱱ ᱥᱚᱸᱥᱚᱫᱽ ᱥᱚᱦᱮᱫ ᱮ ᱢᱮᱱᱟᱭᱟ ᱾  

ᱱᱩᱭ ᱫᱚ ᱨᱟᱡᱽᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱟᱨ ᱞᱚᱠᱷᱱᱚᱣ ᱥᱟᱢᱟᱝ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱵᱤᱫᱷᱟᱭᱚᱠ ᱛᱟᱦᱮᱸ ᱠᱟᱱᱟᱭ ᱾ ᱱᱩᱭ ᱫᱚ ᱵᱷᱟᱡᱽᱯᱟ ᱨᱤᱱᱤᱡ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱤᱱᱤᱡ ᱯᱟᱨᱥᱮᱛ ᱦᱚᱸ ᱛᱟᱦᱮᱸ ᱠᱟᱱᱟᱭ ᱾
ᱩᱱᱤ ᱢᱤᱠᱨᱚ, ᱦᱩᱰᱤᱧ ᱟᱨ ᱛᱟᱱᱟᱞᱟ ᱮᱱᱯᱨᱟᱭᱤᱡᱽ (MSME) ᱨᱤᱱᱤᱡ ᱛᱟᱞᱢᱟ ᱢᱚᱱᱛᱨᱤ ᱞᱮᱠᱟᱛᱮ ᱵᱟᱦᱟᱞ ᱞᱮᱫ ᱛᱟᱦᱮᱸᱫ ᱾

ᱱᱤᱡᱮᱨᱟᱜ ᱡᱤᱭᱚᱱ
ᱢᱤᱥᱨᱟ ᱟᱜ ᱡᱟᱱᱟᱢ ᱫᱚ ᱑ ᱡᱩᱞᱟᱭ ᱑᱙᱔᱑ ᱥᱟᱞ ᱨᱮ ᱢᱚᱞᱤᱠᱯᱩᱨ, ᱜᱟᱡᱤᱯᱩᱨ ᱨᱮ ᱢᱤᱫ ᱛᱟᱱᱟᱞᱟᱼᱪᱟᱱᱚᱪ ᱜᱷᱟᱨᱚᱸᱡᱽ ᱨᱮ ᱯᱩᱱᱟᱹᱭ ᱵᱮᱴᱟ ᱞᱮᱠᱟᱛᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡ ᱵᱟᱵᱟ, ᱨᱟᱢᱜᱭᱚ ᱢᱤᱥᱨᱟ, ᱢᱤᱫᱴᱟᱹᱝ ᱢᱟᱪᱮᱛ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱫᱚ ᱢᱚᱦᱟᱛᱢᱟ ᱜᱟᱱᱫᱷᱤ ᱠᱟᱥᱤ ᱵᱤᱫᱽᱭᱟᱯᱤᱴᱷ, ᱵᱟᱨᱟᱬᱚᱥᱤ ᱠᱷᱚᱱ ᱮᱢᱮ ᱨᱮᱱᱟᱜ ᱰᱤᱜᱽᱨᱤ ᱧᱟᱢ ᱠᱮᱫᱟ ᱾ ᱩᱱᱤᱫᱚ ᱗ ᱢᱮᱭ ᱑᱙᱖᱓ ᱥᱟᱞ ᱨᱮ ᱥᱚᱛᱭᱚᱣᱚᱛᱤ ᱢᱤᱥᱨᱟ ᱥᱟᱞᱟᱜ ᱵᱟᱯᱞᱟ ᱮᱱᱟ, ᱱᱩᱠᱤᱱ ᱟᱡ ᱨᱤᱱ ᱵᱟᱨᱭᱟ ᱵᱮᱴᱟ ᱟᱨ ᱢᱤᱫᱴᱟᱹᱝ ᱵᱤᱴᱤ ᱢᱮᱱᱟᱭᱟ ᱾

ᱨᱟᱡᱽᱟᱹᱨᱤ ᱠᱟᱹᱢᱤ
᱑᱙᱕᱕ ᱥᱟᱞ ᱨᱮ ᱢᱤᱥᱨᱟ ᱫᱚ ᱟᱨ.ᱮᱥ.ᱮᱥ ᱨᱤᱱᱤᱡ ᱥᱣᱚᱭᱚᱝᱥᱮᱵᱚᱠ ᱮ ᱵᱮᱱᱟᱣ ᱮᱱᱟ ᱟᱨ ᱑᱙᱖᱓ ᱥᱟᱞ ᱨᱮ ᱟᱨ.ᱮᱥ.ᱮᱥ ᱨᱤᱱᱤᱡ ᱯᱩᱨᱬᱠᱟᱞᱤᱠ ᱯᱨᱚᱪᱟᱨᱚᱠ ᱮ ᱵᱮᱱᱟᱣ ᱮᱱᱟ ᱾ ᱱᱩᱭ ᱫᱚ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱭᱩᱵᱟ ᱢᱚᱨᱪᱟ ᱨᱤᱱᱤᱡ ᱯᱩᱭᱞᱩ ᱵᱟᱪᱷᱱᱟᱣ ᱟᱠᱟᱱ ᱡᱟᱹᱛᱤᱭᱟᱹᱨᱤ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟᱭ ᱾

ᱱᱩᱭ ᱫᱚ ᱑᱙᱗᱘, ᱒᱐᱐᱑ ᱟᱨ ᱒᱐᱐᱖ ᱥᱟᱞ ᱨᱮ ᱨᱟᱡᱽ ᱥᱚᱵᱷᱟ ᱨᱮ ᱯᱮ ᱫᱷᱟᱣ ᱥᱮᱦᱮᱫ ᱮ ᱢᱮᱱᱟᱭᱟ ᱾ ᱩᱱᱤᱫᱚ ᱨᱟᱡᱽᱟᱹᱨᱤ ᱨᱮ ᱵᱚᱞᱚ ᱮᱱᱟ ᱟᱨ ᱯᱚᱱᱚᱛ ᱟᱨ ᱡᱟᱹᱛᱤᱭᱟᱹᱨᱤ ᱞᱮᱵᱷᱟᱞ ᱨᱮ ᱟᱹᱰᱤ ᱜᱟᱱ ᱯᱟᱨᱴᱤ ᱯᱚᱫᱽ ᱨᱮ ᱢᱮᱱᱟᱭᱟ ᱾ ᱱᱩᱭ ᱫᱚ ᱢᱟᱨᱪ ᱑᱙᱙᱗ ᱼ ᱚᱜᱚᱥᱴ ᱒᱐᱐᱐ ᱥᱟᱞ ᱨᱮᱱᱟᱜ ᱯᱤᱨᱤᱭᱟᱹᱰ ᱚᱠᱛᱚ ᱫᱤᱥᱩᱣᱟᱹ ᱵᱮᱱᱟᱣ ᱠᱟᱹᱢᱤ, ᱢᱮᱰᱤᱠᱟᱞ ᱥᱮᱪᱮᱫ ᱟᱨ ᱧᱮᱞ ᱡᱚᱝ ᱴᱷᱟᱶ ᱵᱤᱵᱷᱟᱜᱽ ᱮ ᱜᱚᱜ ᱠᱮᱫᱟ ᱩᱛᱛᱚᱨ ᱯᱨᱚᱫᱮᱥ ᱥᱚᱨᱠᱟᱨ ᱨᱮ ᱠᱮᱵᱤᱱᱮᱴ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ ᱾

ᱯᱩᱭᱞᱩ ᱫᱷᱟᱣ ᱢᱤᱥᱨᱟ ᱫᱚ ᱒᱐᱑᱒ ᱥᱟᱞ ᱨᱮ ᱞᱚᱠᱷᱱᱚᱣ ᱥᱟᱢᱟᱝ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱵᱤ.ᱡᱮ.ᱯᱤ. ᱨᱤᱱᱤᱡ ᱠᱟᱱᱰᱤᱰᱮᱴ ᱞᱮᱠᱟᱛᱮ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱞᱟᱹᱲᱦᱟᱹᱭ ᱮᱱᱟ ᱟᱨ ᱵᱤ.ᱡᱮ.ᱯᱤ. ᱞᱟᱹᱜᱤᱫ ᱢᱟᱹᱪᱤ ᱡᱤᱛᱠᱟᱹᱨ ᱠᱮᱫᱟ ᱾ ᱩᱱᱤᱫᱚ ᱟᱹᱰᱤ ᱜᱟᱱ ᱩᱛᱷᱱᱟᱹᱣ ᱯᱨᱚᱡᱮᱠᱴ ᱨᱮᱱᱟᱜ ᱮᱛᱚᱦᱚᱵ ᱠᱮᱫᱟ ᱾ ᱒᱐᱑᱔ ᱥᱟᱞ ᱨᱮ ᱢᱤᱥᱨᱟ ᱫᱮᱣᱨᱤᱭᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱥᱚᱸᱥᱚᱫᱽ ᱵᱮᱱᱟᱣ ᱮᱱᱟ ᱟᱨ ᱛᱟᱭᱚᱢ ᱛᱮ ᱢᱚᱫᱤ ᱥᱚᱨᱠᱟᱨ ᱨᱮ ᱠᱮᱵᱤᱱᱮᱴ ᱢᱚᱱᱛᱨᱤ ᱞᱮᱠᱟᱛᱮ ᱵᱟᱦᱟᱞ ᱮᱱᱟ ᱾ ᱱᱩᱭ ᱫᱚ ᱒᱖ ᱢᱮᱭ ᱒᱐᱑᱔ ᱥᱟᱞ ᱠᱷᱚᱱ ᱒ ᱥᱮᱯᱴᱮᱢᱵᱚᱨ ᱒᱐᱑᱗ ᱥᱟᱞ ᱫᱷᱟᱹᱵᱤᱡ ᱢᱤᱠᱨᱚ, ᱦᱩᱰᱤᱧ ᱟᱨ ᱛᱟᱱᱟᱞᱟ ᱮᱱᱯᱨᱟᱭᱤᱡᱽ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ ᱾ ᱑᱕ ᱢᱮᱭ ᱒᱐᱑᱔ ᱥᱟᱞ ᱨᱮ ᱩᱱᱤ ᱟᱪᱟᱨᱭᱚ ᱫᱮᱵᱽᱵᱨᱚᱛ ᱟᱜ ᱴᱷᱟᱶ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱵᱟᱦᱟᱞ ᱞᱮᱫ ᱛᱟᱦᱮᱸᱫ, ᱱᱩᱭ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱜᱩᱡᱽᱨᱟᱴ ᱮ ᱩᱪᱟᱹᱲ ᱞᱮᱱ ᱛᱟᱦᱮᱸᱫ ᱾

ᱯᱚᱱᱚᱛ ᱜᱚᱢᱠᱮ ᱭᱟᱜ ᱯᱚᱫᱽ
ᱡᱩᱞᱟᱭ ᱒᱐᱑᱙ ᱥᱟᱞ ᱨᱮ, ᱩᱱᱤ ᱟᱪᱟᱨᱭᱚ ᱫᱮᱵᱽᱵᱨᱚᱛ ᱟᱜ ᱴᱷᱟᱶ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱵᱟᱦᱟᱞ ᱮᱱᱟ ᱾ ᱥᱮᱯᱴᱮᱢᱵᱚᱨ ᱒᱐᱑᱙ ᱥᱟᱞ ᱨᱮ, ᱩᱱᱤ ᱨᱟᱡᱚᱥᱛᱷᱟᱱ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱵᱟᱦᱟᱞ ᱞᱮᱫ ᱛᱟᱦᱮᱸᱫ ᱟᱨ ᱱᱤᱛᱚᱜ ᱢᱤᱫ ᱯᱚᱱᱚᱛ ᱜᱚᱢᱠᱮ ᱯᱚᱫᱽ ᱨᱮ ᱢᱮᱱᱟᱭ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Personal website 
 Ministry of Micro, Small and Medium Enterprises

|-

|-

|-

|-

ᱛᱷᱚᱠ:᱑᱙᱔᱑ ᱡᱟᱱᱟᱢ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱜᱟᱡᱤᱯᱩᱨ ᱨᱤᱱᱤᱡ ᱨᱟᱡᱽᱟᱹᱨᱤ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱨᱟᱡᱽ ᱥᱚᱵᱷᱟ ᱥᱚᱦᱮᱫ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱯᱚᱱᱚᱛ ᱠᱮᱵᱤᱱᱮᱴ ᱢᱚᱱᱛᱨᱤ
ᱛᱷᱚᱠ:᱑᱖ ᱟᱱ ᱞᱳᱠ ᱥᱚᱵᱷᱟ ᱥᱚᱦᱮᱫ
ᱛᱷᱚᱠ:ᱥᱤᱧᱚᱛ ᱨᱤᱱᱤᱡ ᱠᱮᱵᱤᱱᱮᱴ ᱨᱤᱱᱤᱡ ᱥᱚᱦᱮᱫ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱞᱳᱠ ᱥᱚᱵᱷᱟ ᱥᱚᱦᱮᱫ
ᱛᱷᱚᱠ:ᱦᱤᱢᱟᱪᱚᱞ ᱯᱨᱚᱫᱮᱥ ᱨᱤᱱ ᱯᱚᱱᱚᱛ ᱜᱚᱢᱠᱮ ᱠᱚ